Як я ўжо казала, дакладную колькасць рэцэптаў кашы вызначыць немагчыма, але іх можна падзяліць па кансістэнцыі: кашкі (вадкія), размазні (вязкія) і ўласна кашы (рассыпістыя). Больш за ўсё любілі рассыпістыя кашы, але ахвотна елі і кашкі, якія замянялі суп. Менш папулярнымі былі размазні, хаця гэта справа смаку, а можа, і кухарскага ўмення знайсці правільныя суадносіны круп і вадкасці.